paragraph_text: Sukob civilizacija je teorija kako će civilizacijski identitet biti glavni uzrok podjela u svijetu nakon hladnog rata. Teoriju je popularizirao Samuel P. Huntington, u svom članku "Sukob civilizacija?". Članak, koji je predstavljao svojevrsnu kritiku onda popularne Fukuyamine teze o kraju povijesti, 1996. je godine proširio u knjigu The Clash of Civilizations and the Remaking of World Order (Sukob civilizacija i prepravljanje svjetskog poretka).